ผมได้ไปผ่าฟันคุดมาประมาน3อาทิตย์ที่แล้ว แต่เมื่อวานไปเห็นเศษอาหารติดอยู่ที่ฟันซี่สุดท้ายแต่ไม่ทราบว่าติดกี่วันแล้ว ผมเลยเขี่ยออก พอตื่นเช้ามามีอาการบวมของเหงือกตรงข้างฟันซี่นั้นเห็นเป็นสีขาวๆคล้ายหนอง มีอาการปวดมากจนแก้มบวมด้วยอยากสอบถามว่าเป็นอะไรมากหรือเปล่าครับ
สวัสดีค่ะ อาการบวมของเหงือกและมีแผ่นสีขาวๆปกคลุมบริเวณที่ผ่าฟันคุดมานั้น อาจจะเป็นเนื้อเยื่อที่ร่างกายสร้างขึ้นมาเพื่อปกคลุมและซ่อมแซมบริเวณแผลได้แต่อย่างไรก็ตามหากมีอาการปวด บวมมากขึ้นเรื่อยๆ หรือมีสารคัดหลั่งสีคล้ายหนองไหลออกมา ก็ควรไปพบแพทย์เพื่อตรวจเพิ่มเติม เพราะอาจเป็นแผลติดเชื้อ ที่ควรได้รับยาฆ่าเชื้อเพิ่มเติมได้เบื้องต้น ไม่ไปพยายามแกะบริเวณดังกล่าวเอง ทำความสะอาดด้วยการแปรงฟันและบ้วนปากเช้าเย็น รับประทานอาหารอ่อนๆ และระวังเศษอาหารไปติดค้างอยู่